tomron87/hebrew-wikipedia-sentences-corpus huggingface dataset:
כלים אלו דמו לסוגים ששימשו את בני האדם המודרניים המוקדמים במזרח אפריקה.
זוהי העדות המוקדמת ביותר לבני אדם מודרניים שנמצאה בכל מקום מחוץ לאפריקה ומרמזת על כך שבני האדם המודרניים עזבו את אפריקה הרבה יותר מוקדם ממה שחשבו קודם לכן.
הממצאים העתיקים הללו השתמרו לצד ממצאים של תרבויות מאוחרות יותר, כולל קברים וממצאים נוספים מתקופת תרבויות אום אל-נאר, ואדי סוק וכן ממצאים מהתקופה האיסלאמית.
סביב חלקים של תקופת עידן הקרח, 68000 עד 8000 לפנה"ס, מזרח ערב נחשב לאזור בלתי ראוי למגורים.
ממצאים מתקופת האבן ומתקופתן של תרבויות עוביידיות, כמו חץ אבן וראשי גרזנים וכן כלי חרס עוביידיים), מעידים על היישוב האנושי בתקופת הזמן שבין 5000 ל-3100 לפנה"ס.
התקופה שבין השנים 3100 ל-2500 לפנה"ס - המשויכת מבחינה ארכאולוגית לתקופת ג'מדת נצר - העלתה גם היא אתרי קבורה וכלי חרס.
המבנים המוקדמים ביותר בשטח איחוד האמירויות הם בני 8,500 שנה לפחות.
תרבויות אום אל-נאר, וואדי סוק
אום אל-נאר (הידוע גם בשם אום א-נאר) הייתה תרבות בתקופת הברונזה המסווגת על ידי ארכאולוגים סביב השנים 2600–2000 לפנה"ס באזור שבו נמצאות כיום איחוד האמירויות הערביות ועומאן.
האטימולוגיה נובעת מאי בשם זהה אשר צמוד לאבו דאבי.
אחד האלמנטים של תרבות אום אל-נאר הוא קברים עגולים המאופיינים בדרך כלל באבנים הממוקמות יחד בצורה מדויקת בקיר החיצוני, וכן בשרידי אדם רבים בפנים.
לאחר תרבות אום אל-נאר הגיע תורה של תרבות ואדי סוק, ששלטו באזור בסביבות השנים 2000 עד 1300 לפנה"ס.
ממצאים ארכאולוגיים מצביעים על כמה וכמה ערי מסחר מרכזיות אשר היו פזורות באזורים שונים בשטחן של איחוד האמירויות הערביות ועומאן של ימינו.
גידולי הגמלים ובעלי החיים האחרים התבצעה בתקופת ואדי סוק, שהביאה להגדלת היישוב גם הרחק מקו החוף, ולטיפוח גידולים מגוונים, כולל תמר.
בהדרגה, מטלורגיה מתוחכמת יותר ויותר, וגילוף באבן ובחרס הובילו לנשק מתוחכם יותר ולכלים מגוונים יותר, גם כאשר הראיות לקשרי מסחר חזקים עם עמק האינדוס ומסופוטמיה הלכו והתדרדרו.
הגעתם של שליחי מוחמד ב-632 הכינה את השטח להמרת הדת לאסלאם.
לאחר מותו של מוחמד, אחד הקרבות העיקריים של מלחמות הרדה התקיים באזור פוג'יירה של היום.
התבוסה של הלא-מוסלמים בקרב זה הביאה לניצחון האסלאם בחצי האי ערב.
בשנת 637 שימשה ג'ולפאר (כיום ראס אל-ח'ימה) כנקודת תצפית לכיבוש אזור איראן.
במרוצת מאות השנים הפכה ג'ולפאר לנמל עשיר ומרכז של תעשיית הפנינים, שממנו יצאו ספינות דאו אל רחבי האוקיינוס ההודי.
בראשית המאה ה-16 החלה ההתערבות האירופית באזור המפרץ.
הבריטים וההולנדים הצטרפו למירוץ האימפריאלי במהלך המאה ה-17, מרוץ שהוכרע לטובת בריטניה בסוף המאה ה-18. במהלך אותה מאה הרבו השייח'ים ראשי השבטים לעסוק בשוד ימי אינטנסיבי, שהוציא לאזור את כינויו "חוף שודדי הים".
בריטניה הוטרדה מאוד מהפעילות הפירטית הזו שסיכנה את מסחרה עם הודו, ובראשית המאה ה-19 החלה לנקוט צעדים צבאיים כדי להפסיקה.
ב-1820 כפתה על שליטי החוף הסכם להפסקת השוד הימי, הסכם שהורחב בשנת 1853 לכדי חוזה שלום ימי קבוע, ומאז קיבל האזור את השם "חוף שביתת הנשק" (Trucial Coast).
הרצון של הבריטים לחזק את שליטתם באזור התחזק בתגובה לשאיפותיהן של אימפריות אירופאיות אחרות בסביבה, מה שהוביל בשנת 1892 להסכם המבסס קשרים קרובים יותר בין הממלכה המאוחדת לשייח'ים של חוף שביתת הנשק, בדומה לאמנות שנחתמו על ידי בריטניה עם נסיכויות אחרות של המפרץ הפרסי.
השיח'ים הסכימו שלא לכונן יחסי חוץ עם אף ממשלה, למעט בריטניה, ללא הסכמתה של בריטניה.
בתמורה הבטיחו הבריטים להגן על חוף שביתת הנשק מפני כל תוקפנות בים ולסייע במקרה של תקיפה קרקעית.
בספרה "המערכת השיפוטית בחוף שביתת הנשק", טוענת נורה צוקר אל-פלאחי, כי לאמנת 1892 היה תפקיד עמוק בבידוד המדינה במשך זמן רב, דבר שפגע בפיתוח האזור בהשוואה לקהילות אחרות באזור באותה עת.
עלייתה ונפילתה של תעשיית הפנינים
במהלך המאה ה-19 ותחילת המאה ה-20, תעשיית הפנינים שגשגה בזכות השלווה היחסית בים, וסיפקה הכנסה ותעסוקה לעמי המפרץ הפרסי.
למלחמת העולם הראשונה הייתה השפעה קשה על דיג הפנינים, אך מה שגרם בפועל לקריסתה של התעשייה היה השפל הגדול של סוף שנות העשרים ותחילת שנות השלושים, לצד הפיתוח היפני של חקלאות הפנינים.
הענף נמוג זמן קצר לאחר מלחמת העולם השנייה, כאשר ממשלת הודו העצמאית החדשה הטילה מס כבד על פנינים שיובאו ממדינות ערב במפרץ הפרסי.
נפילתה של תעשיית הפנינים הביאה את האזור לעידן קשה מאוד, עם מעט הזדמנויות להשקיע בפיתוח תשתיות.
בשנות ה-30 של המאה ה-20, צוותי של חברות הנפט ביצעו סקרים ראשוניים באזור.
כאשר יצוא הנפט של דובאי החל ב-1969, גם שייח' רשיד בן סעיד אאל מכתום, שליט דובאי, השתמש גם הוא בהכנסות מנפט כדי לשפר את איכות חייהם של אנשיו.
שגשוג תעשיית הנפט המקומית הובילה לשיחות בין השייח'ים של האמירויות לגבי איחוד אפשרי.
כחלק מהחלטה אסטרטגית זו הסירה בריטניה את חסותה מעל אמירויות "חוף שביתת הנשק", וב-1971 הן נעשו עצמאיות, תחת הנהגת השייח' זאיד בן סולטאן אאל נהיאן.
ימים ספורים לאחר ההכרזה של הבריטים, ניסה שייח' זאיד, שחשש מההשלכות של עזיבת הכוחות הבריטיים, לשכנע את הבריטים להמשיך ולכבד את אמנות ההגנה ביניהם על ידי הצעתו לשלם את מלוא עלות השמירה על הכוחות המזוינים הבריטים באיחוד האמירויות.
ממשלת בריטניה דחתה את ההצעה.
בתום אותה שנה התאחדו שש מן האמירויות לפדרציה בשם "האמירויות הערביות המאוחדות", ושנה לאחר מכן הצטרפה אליהן ראס אל ח'יימה.
יציאת הבריטים יצרה מתיחויות במקום, הן כלפי פנים (היריבויות בין האמירויות החריפו), והן כלפי חוץ - ויכוחים על קו הגבול בין הפדרציה החדשה לבין עומאן וערב הסעודית; השתלטות איראן על איי טונב והאי אבו מוסא, שהנסיכויות ראו אותם כשייכים להן (סוגיה שלא מצאה את פתרונה עד היום).
איחוד האמירויות הערביות כמדינה עצמאית
האמירויות שרדו את הזעזועים הללו במידה רבה הודות לנשיא שייח' זאיד בן סולטאן אאל נהיאן, שהשכיל לנצל את עושר הנפט של אבו דאבי לפיתוח שאר האמירויות, ולגייס תמיכה בינלאומית למען ביטחון הפדרציה.
עיראק פלשה לכווית, והאמירויות הצטרפו לקואליציה הבינלאומית בראשות ארצות הברית, אשר לחמה בעיראק והביאה לשחרורה של כווית (1991).
בעקבות המלחמה הרחיבו האמירויות את מעגל קשרי החוץ שלהן, אם כי לא לעבר איראן, שהן ממשיכות לראות בה אויבת, בדומה לעמדת ערב הסעודית הנוכחית, בניגוד לעמדת ערב הסעודית בעבר, שהייתה מגששת בכיוון של שיפור והידוק היחסים עם איראן.
בשנת 1994 חתמו איחוד האמירויות הערביות הסכם הגנה צבאי עם ארצות הברית, וב-1995 חתמו על הסכם שכזה עם צרפת.
לאחר פיגועי 11 בספטמבר בארצות הברית, זוהתה איחוד האמירויות הערביות כמרכז פיננסי מרכזי המשמש את אל-קאעידה בהעברת כספים לחוטפים.
האומה שיתפה פעולה מיידית עם ארצות הברית, הקפיאה חשבונות שקשורים לחשודים בטרור והידקה את מאבקה בהלבנת הכספים.
איחוד האמירויות הערביות תמכה בפעולות צבאיות של ארצות הברית ושל מדינות קואליציה אחרות אשר פעלו בפלישה לאפגניסטן (2001) ולעיראק (2003) וכן במערכות של המלחמה העולמית בטרור עבור קרן אפריקה בעזרת בסיס חיל האוויר מחוץ לאבו דאבי.
הבסיס האווירי גם תמך בפעולות בעלות הברית במהלך מלחמת המפרץ ב-1991 ובמבצעים נוספים.
את תפקיד יורש העצר במקומו של ח'ליפה, תפס מוחמד בן ראשד אאל מכתום.
בשנת 2006 נפטר מכתום בן ראשד אאל מכתום ראש הממשלה של איחוד האמירויות, ומוחמד בן ראשד אאל מכתום מכהן מאז בשני התפקידים.
במרץ 2006, ארצות הברית כפתה על חברת הנמלים העולמית של דובאי הנמצאת בבעלות המדינה לוותר על השליטה במסופים בשישה נמלים אמריקאיים מרכזיים.
המהלך נבע מחשש לעלייה בסיכון לפיגועים, ואמרו כי איחוד האמירויות היה ביתם של שניים מחוטפי ה-11 בספטמבר.
בדצמבר 2006 התכוננה איחוד האמירויות הערביות לקראת הפעם הראשונה בה יתקיימו בחירות לקביעת זהותם של מחצית מחברי המועצה הלאומית הפדרלית של איחוד האמירויות הערביות מבין 450 מועמדים.
עם זאת, רק 7,000 אזרחים אמירים, פחות מ-1% של האוכלוסייה האמירית, קיבלו את הזכות להצביע בבחירות.
תהליך הבחירות התנהל בחוסר שקיפות.
גם נשים נכללו בין המועמדים.
בשנת 2011 התרחשו במזרח התיכון מספר התקוממויות פרו-דמוקרטיות, הידועות בשם "האביב הערבי".
באיחוד האמירויות הערביות התרחשה תסיסה קטנה יחסית, אך הייתה תקרית אחת בה נעצרו חמישה פעילים פרו-דמוקרטים באשמת העלבת הנשיא ח'ליפה, סגן הנשיא, וכן נסיך אבו דאבי ויורשו המשוער של ח'ליפה, השיח' מוחמד בן זאיד אל נחיין.
המשפט של חמשת העצורים משכה סיקור בינלאומי ומחאה ממספר ארגוני זכויות אדם, כולל ארגון אמנסטי אינטרנשיונל, שקרא לחמשת העצורים אסירי מצפון.
הנאשמים הורשעו וקיבלו עונשי מאסר של שנתיים עד שלוש ב-27 בנובמבר 2011. עם זאת, כל החמישה זכו לחנינה על ידי שייח' ח'ליפה למחרת, ללא כל תגובה מצדו לנושא.
היסטוריה פמיניסטית מתייחסת לקריאה מחודשת של ההיסטוריה מפרספקטיבה נשית.
לא מדובר בהיסטוריה של הפמיניזם, אשר מתאר את המקורות והאבולוציה של התנועה הפמיניסטית.
זה גם שונה מן ההיסטוריה של נשים, אשר מתמקד בתפקידן של נשים באירועים היסטוריים ובתקופות ומסגרות שונות.
המטרה של ההסתכלות הפמיניסטית על ההיסטוריה היא לחקור ולהאיר את נקודת המבט של נשים לגבי ההיסטוריה דרך גילוי מחדש של סופרות, אמניות, פילוסופיות, וכדומה, כדי לשחזר ולהדגים את המשמעות של קולות ובחירות של נשים בעבר.
היסטוריה פמיניסטית מבקשת לשנות את התפישה של ההיסטוריה על ידי הכללת מגדר בכל היבט של ניתוח היסטורי, וגם לבדוק אירועים והתפתחויות היסטוריות דרך עדשה פמיניסטית ביקורתית.
לדברי ג'יל מתיוז, "המטרה של השינוי היא פוליטית: לאתגר את שיטות העבודה של הדיציפלינה ההיסטורית אשר מזלזלת ומדכית נשים, וליצור שיטות ופרקטיקות המאפשרות לנשים אוטונומיה ומרחב להגדרה עצמית"
שתי בעיות ספציפיות אשר היסטוריה פמיניסטית מבקשת להתמודד עמן הן ההדרה של נשים ממסורת היסטורית ופילוסופית, והאפיון השלילי של נשים והנשי בהן; עם זאת, היסטוריה פמיניסטית אינה עוסקת רק בסוגיות של מגדר כשלעצמן, אלא עם פרשנות מחדש של ההיסטוריה בצורה יותר הוליסטית ומאוזנת.
חקר ההיסטוריה של נשים חושף מורשת עשירה של תרבות שהוזנחה.
מתיוז מוסיפה שאחת הבעיות שעולות בחקר ההיסטוריה הפמיניסטית היא אי-היכולת להתמודד עם הרעיון של הצטלביות.
"ההיסטוריה הפמיניסטית החדשה נולדה לפני כמעט 20 שנה, כזרוע של תנועת שחרור הנשים, או הגל השני של הפמיניזם, והוא ממשיך לשרת את התהליך הפוליטי הזה".
היסטוריה פמיניסטית משלבת חיפוש אחר חוקרות מן העבר, עם פרספקטיבה פמיניסטית מודרנית לגבי כיצד ההיסטוריה הושפעה על ידן.
ההיסטוריה הפמיניסטית אינה אך ורק התמקדות בסיפור מחודש של ההיסטוריה מנקודת מבט של נשים, אלא היא מפרשת את ההיסטוריה מפרספקטיבה פמיניסטית.
היסטוריוניות פמיניסטיות כוללות "חקר התרבות והחברה" בתיאור תפקיד ההיסטוריון.
ההיסטוריה הפמיניסטית נולדה כתחום כאשר נשים החלו בכוונה תחילה לתעד את ההיסטוריות שלהן ושל נשים אחרות, מתוך מודעות שההיסטוריות של נשים שקדמו להן לא תועדו, או הועלמו, ולכן נחשבות כלא היו.
כמה מנשים אלה בתחילת ובמהלך התפתחות התחום, גם דאגו לתעד ספציפית את ההיסטוריה של תנועת הנשים וקמפיינים פמיניסטיים, כמו תנועת הסופרג'יזם.
ביניהן, סילביה פנקהרסט, סוזן ב.
היסטוריוניות פמיניסטיות אוספות חומר כדי לנתח אותו, ומנתחות כדי לייצר חיבורים.
הן לא רק מתעדות היסטוריה של נשים, אלא מבקשות לייצר נקודות חיבור עם "ההיסטוריה הציבורית".
מטרה נוספת של תחום ההיסטוריה הפמיניסטית היא העלאת החומרים למסדי נתונים דיגיטליים, המאפשרים מחקר מקיף יותר, וכן הצגה של היסטוריות אלטרנטיביות (בין אם בעובדות המוצגות או הפרשנות שבהן) כדי לחזק את הידיעה האקדמית והציבורית שאין היסטוריה אחת בלבד.
היסטוריוניות פמיניסטיות חוקרות בעיקר שתי היסטוריות ספציפיות.
הראשונה היא ההיסטוריה הציבורית, כפי שהיא מצטיירת על פי אירועים פוליטיים ובתיעוד עיתונאי.
השנייה היא ההיסטוריה של נשים וניתוח של מקורות ראשוניים.
השילוב של שתי היסטוריות אלה מסייעת לחוקרות לבחון את העבר דרך עדשה פמיניסטית.
פרופסור פיטר פיילין מאוניברסיטת צפון קרוליינה כתב במאמרו "אינטגרציה של היסטוריית נשים והיסטוריה רגילה" (Integrating Women's History and Regular History) ש"המטרה היא לעזור לתלמידים להבין את הערכים וההתנהגות של אנשים שאינם דומים להם.
דרך עדשת ההיסטוריה אנו נכנסים לתוך חייהם של אנשים אחרים, מנתחים את הכוחות שעיצבו את החיים האלה, ובסופו של דבר מבינים דפוסים של תרבותיות".
הוא ציין כיצד התפישה של ההיסטוריה של נשים לעומת ההיסטוריה ה"רגילה" (אותה ניתן לתאר גם כהיסטוריה של גברים), אשר נכתבה בעיקר על ידי גברים, מחולקת ל"היסטוריה ציבורית" ו"היסטוריה ביתית", והוא טוען שהחלוקה בין השניים היא מלאכותית ומומצאת, ושצריך לראות את ההיסטוריה בצורה אחרת, משולבת יותר.
הרעיון הוא שהמרחב הביתי הוא המקום בו בנים גדלים, ואליו גברים שהם פוליטיקאים וגנרלים חוזרים בסוף היום, ושגם את ההיסטוריה של גברים אי אפשר להבין ללא הבנת ההיסטוריה של המרחב הפרטי, אישי וביתי.
באותה מידה, החלטות של פוליטיקאים וגנרלים במרחב הפוליטי לא תמיד משפיעים באותו האופן על נשים, או על המרחבים הציבוריים והפרטיים, וגם הבנה זו נחוצה לראייה היסטורית הוליסטית.
היסטוריוגרפיה פמיניסטית היא עוד היבט של היסטוריה פמיניסטית.
פיליפס מתאר מספר הטיות קוגגינטביות אופיינויות כדי להסביר כיצד אנו שוגים פעמים רבות בהבנת המציאות, וכיצד שגיאות אלה עלולות לגרום למלחמות, אסונות סביבתיים, מקרי רעב המוניים ועוד.
הספר יצא לאור באנגלית בשנת 2018 בהוצאת Wildfire.
התרגום לעברית מאת נעה בן פורת יצא לאור בשנת 2019 בהוצאת משכל.
"למה המוח שלכם כזה מטומטם"
"סביבה נחמדה יש לכם כאן"
"מלחמה, בשביל מה זה טוב?"
"מסיבת קולוניאליזם עליזה ומהנה במיוחד"
"המדריך לדיפלומטיה לגלמים או לנשיא הנוכחי"
"היסטוריה קצרה של אי־ראיית הנולד"
אחרית דבר - "לדפוק את העתיד"
לפי המחבר, הטעויות הנוראיות שאירעו בהיסטוריה מספקות סוג של נחמה:
לצד האירוניה וההומור, הספר מספק הסברים פסיכולוגיים לטעויות נפוצות של המין האנושי.
על האירועים הבולטים בספר נמנים "המסע נגד ארבעת המזיקים" – מלחמת החורמה שהכריז מאו דזה-דונג נגד יתושים וחיות נוספות, המלך סינגוד שאויבו הרג אותו כמה שעות לאחר שסינגוד ערף את ראשו, אגן האבק, צבא שתקף את עצמו ובחירת כוכב תוכנית ריאליטי לנשיא.
למה המוח שלכם כזה מטומטם
בפרק הראשון מתאר הספר תכונות של החשיבה האנושית שגורמות לשגיאות נפוצות.
פיליפס מציין כי המוח האנושי הוא תוצר של אבולוציה וכי זו עוסקת בעיקר בהשרדות בטווח הקצר ולא ביצירת מוח מתוכנן היטב.
משום כך יש בו "קיצורי דרך" ואלתורים שיכולים לעזור במקרים מסוימים ובמקרים אחרים ליצור בעיות.
בעיה אחת היא שהמוח האנושי מחפש דפוסים, ועלול למצוא דפוסים שגויים - לדוגמה הוא מציין כיצד דפוס מדומיין בזמן הפצצת לונדון גרם לתושבים לחשוד כי שכונות מסוימות הן בטוחות יותר לעומת אחרות.
לפי הספר דבר זה גורם לאנשים לאמץ הסברים שגויים בתחומים שונים החל באמונות תפלות ועד אימוץ תאוריות מדעיות מוטעות, פייק ניוז או תעמולה.
הנזק הגדול ביותר לפי פיליפס מתקיים כאשר מישהו מצליח לשכנע ב"תאוריית המחמד" שלו מספר גדול של אנשים כמו במקרים של דת ואידואלוגיות.
פיליפס מתבסס על מחקריו של דניאל כהנמן, לחשוב מהר, לחשוב לאט ומתאר שתי הטיות קווגטינביות נפוצות: הטיית העיגון - שגורמת לכך שמידע לא רלוונטי שמושמע סמוך לבחירה גורם להשפעה עליה והטיית האישוש הגורמת למתן משקל יתר למידע המאשש אמונות קודמות.
הוא מציין כיצד הטיית אישוש גורמת לאנשים רבים לפחד מתאונות מטוסים או מעשי טרור, בעוד שסיבות מוות קטלניות יותר אבל משעממות יותר זוכות להתעלמות.
בעיות הנובעות מהטיות אלה מוחרפות על ידי שתי הטיות קווגטינביות נוספות - הטיה תומכת בחירה וחשיבה קבוצתית.
הטיה תומכת בחירה פרושה שבני אדם נוטים להצדיק בדיעבד בחירות שהם ביצעו.
לפי פיליפס יש ראיות לכך שבנסיבות מסוימות אם אומרים לאנשים שהם טעו הדבר גורם להם לתמוך אפילו ביתר שאת בטענה המקורית שלהם.
חשיבה קבוצתית גורמת לנו לאמץ רעיונות שהפכו דומיננטיים ללא הבעת ביקורת כלפיהם ותוך חשדנות כלפי רעיונות המבקרים אותם.
בעיה מרכזית נוספת נגרמת בגלל עודף בטחוון עצמי, או היבריס.
פיליפס מציין את אפקט דאנינג-קרוגר הגורם לכך שאנשים מבריקים נוטים להמעיט בערך עצמם, ומצד שני תכופות מי שכן מגיעים לעמדות כוח הם אנשים בעלי עודף ביטחון עצמי אבל לאו דווקא יכולת חשיבה מדהימה.
בעיות נוספות נובעות מהקושי הקיים בהערכת סיכונים, חיזוי ותכנון מראש.
דבר זה מוחרף על ידי תאוות בצע, או רצון ברווח אישי.
הסיכוי להתעשרות מהירה הוא גורם נפוץ לכך שאנשים שוכחים מההגיון.
בעיה דומה נוספת היא הטרגדיה של נחלת הכלל - דבר שעוזר לכל אחד מחברי הקבוצה אבל הרסני לקבוצה כולה - שמשולבת לפעמים בהשפעה חיצונית - פעולה שמשרתת מישהו אחד או קבוצה עלולה לגרור תוצאות חמורות להרבה אנשים אחרים.
בעיות נוספות נוגעות לקיום של דעות קדומות, גזענות או אימוץ אופנות.
סביבה נחמדה יש לכם כאן
הפרק השני בספר מתאר מקרים של אסונות סביבתיים כמו אגן האבק בארצות הברית בשנות ה-30, הייבוש של ימת אראל, נהרות מזוהמים ובוערים בארצות הברית עד שנות ה-30 בארצות הברית, והאסון של התמוטטות הציבליזציה ששכנה באי הפסחא.
הפרק השלישי בספר מתאר אסונות סביבתיים שנגרמו עקב הניסיון של בני האדם לשלוט במינים אחרים ולכך שלדברים אלה עלולות להיות השפעות אקולוגיות לא צפויות.
הפרק מתאר את הבאת הארנבונים לאוסטרליה - דבר שהחל במספר קטן של ארנבים שהובאו למטרות ציד, ותרם לבעיה עצומה של הרס צמחייה והכחדת מינים בכל היבשת.
בעיה בלתי צפויה נוספת הייתה בהכלאת מינים שונים של דבורים, דבר שיצר את הדבורים הקטלניות.
בעיה נוספת נגרמה על ידי התעקשות של פקידים בריטים להכניס את דג נסיכת הנילוס לאגם ויקטוריה במטרה להשיג יבול דיג משובח יותר - דבר שגרם להכחדת מינים רבים של בעלי חיים באגם.
הספר מתאר שני מקרים של אסונות שנגרמו עקב יחס מוטעה כלפי ציפורים.
האחד הוא ההוראה להילחם בציפורי הדרורים בסין, דבר שתרם לבעיית ארבה ותרם לרעב המוני במדינה.
בעיה אחרת הייתה של חובב ספרות של שייקספיר שבשל דבר זה הכניס ציפורי זרזיר לארצות הברית, אך אלו התרבו מאד ויצרו להקות ענק שיצרו נזקים לחקלאות, היו מעורבות בתאונת מטוסים וגרמו נזקים נוספים לסביבה.
היסטוריה עירונית ואזורית הוא תחום המחקר, הלימוד, והעיון הבוחן את ההיסטוריה של ההתיישבות האנושית, את תהליך העיור, ואת אופיים ההיסטורי של ערים, עיירות, כפרים, מבנים, שכונות ורחובות.
הגישה בדיסציפלינה זאת היא לרוב רב-תחומית, וחוצה גבולות לתחומים נוספים כגון: היסטוריה חברתית, היסטוריה אדריכלית, היסטוריה עסקית, סוציולוגיה עירונית, גאוגרפיה עירונית, וארכאולוגיה.
העיור והתיעוש היו נושאים פופולריים עבור היסטוריונים של המאה ה-20 הקשורים לעיתים קרובות למודל מודרניזציה מרומזת, או לשינוי של חברות מסורתיות כפריות.
ההיסטוריה של העיור מתמקדת בתהליכים המובילים להתרכזות אוכלוסיות קיימות ביישובים עירוניים לאורך זמן, ובהקשרים החברתיים, הפוליטיים, התרבותיים והכלכליים של ערים.
רוב החוקרים העירוניים מתמקדים במטרופולין, עיר גדולה או חשובה, מבנים עתיקים או ישנים או רחובות בעלי אופי היסטורי.
ישנה הרבה פחות תשומת לב לערים קטנות, עיירות או לפרברים.
עם זאת, ההיסטוריונים החברתיים מוצאים את הערים הקטנות באופן הרבה יותר קל להתמודדות מכיוון שהם יכולים להשתמש בנתוני מפקד כדי לכסות או לדגום את כלל האוכלוסייה שבהם.
בארצות הברית משנות ה-70 ועד לשנות ה-90 החלו רבות מ-המונוגרפיות המחקריות המשפיעות ביותר כאחת מ-140 עבודות הדוקטורט באוניברסיטת הרווארד שנכתבו על ידי החוקרים ארתור שלזינגר האב (1888-1965) או אוסקר הנדלין (1915-2011).
ביוגרפיה עירונית ואזורית היא תת-מקצוע בתחום של: "היסטוריה עירונית ואזורית" המתעסקת בדרך כלל בתיעוד אישי (בדרך כלל תחום זה כולל גם מחקר אישי) המנסה לתעד בספרים או ביומנים מנקודת מבט אישית כולל ביקורת אישית על קשרי הגומלין בין גורמי הממסד השונים כגון: "פוליטיקה, דמוגרפיה, עסקים, תרבות, מגורים, וקבוצות אתניות.
תחום זה בדרך כלל גם מתעד על פרויקטים עתידיים מתוכננים.
ההיסטוריה של אזרבייג'ן היא ארוכת שנים והחלה עוד מימי ההתיישבות האנושית מצפון הקווקז ועבר הקווקז ועד אל המדינה העצמאית של אזרבייג'ן בימינו.
לאורך השנים הושפעו השטחים אשר מרכיבים כיום את אזרבייג'ן תחילה בידי ממלכת ארמניה העתיקה ומאוחר יותר בידי ממלכות מקומיות אשר ניתנו רבות לחסותה של ממלכת פרס והתרבות האיראנית.
מאוחר יותר התייצבה באזור תרבות העמים הטורקיים עם עלייתה של האימפריה הסלג'וקית ויורשותיה.
העמים בעבר אזרבייג'ן הושפעו מדתות הסובבים אותם, תחילה היו זורואסטרים, מאוחר יותר מוסלמים סונים וכיום רוב האוכלוסייה היא שיעית.
אזרבייג'ן ניתנה במהלך המאה ה-19 לחזקתה של האימפריה הרוסית והפכה למדינה עצמאית ומודרנית בשנת 1991, במהלך התפרקות ברית המועצות.
הודות להשפעה רוסית אזרבייג'ן היא המדינה בת הרוב המוסלמי השנייה בהיסטוריה להפוך חילונית לפי חוקה (לאחר הרפובליקה העממית של קרים), נוסף על כן ההשפעה הרוסית גם באה לידי ביטוי בתרבות אירופאית בתוך המדינה, כגון העובדה שהייתה המדינה בת הרוב המוסלמי הראשונה בהיסטוריה לפתוח בתי אופרה.
הצורה הגאוגרפית המוכרת של אזרבייג'ן נוצרה לפני 3 מיליון שנים.
המערב של המדינה סלעי והררי בעוד מזרח המדינה ממוקם בשפלה.
לחופיה ממוקם הים הכספי והמדינה עשירה בגז טבעי, בייחוד נפט.
במרכז המדינה, בין השפלה לרכסי ההרים נמצאים יערות גדולים אשר נפרסים מצפון לדרום.
קבוצות אתניות עתיקות, קודמותיה של האומה האזרית, תרמו תרומה רבה להיווצרותן של תרבויות קדומות, שהוקמו באזור.
ממצאים ארכאולוגיים משמשים כעובדה לריבוי עמים ולתרבויות שונות אשר חיו באזור.
כמות הממצאים ההיסטוריים בעבר שטחה של אזרבייג'ן מעידים על העובדה שמדינה זו היא אחת ממרכזי מעבר בני האדם העתיקים ביותר בהיסטוריה האנושית.
דבר זה ניתן להסבר עקב המיקום של אזרבייג'ן; את השפלה לאורך החוף קל לחצות והיא משמשת למעבר דרך הקווקז.
מאז המהפכה הנאוליתית המוקדמת אוכלוסיית אזרבייג'ן המקומית ניהלה אורח חיים מיושב ועסקה בחקלאות, בגידול בקר ובמלאכות אחרות.
האוכלוסייה חולקה רבות לשניים: המיושבים (המקומיים) והנוודים אשר רובם עברו דרך הקווקז מצפון לדרום.
הציוויליזציה של קור-אראז (באזורים ההרריים בין נחצ'יבאן, ארמניה ונגורנו קרבאך של היום), שנוצרה בסוף האלף הרביעי לפני הספירה, הייתה האומה המפותחת הראשונה אשר התפשטה לאזורים אחרים בעבר הקווקז, מזרח אסיה הקטנה וצפון הקווקז.
עם חלוף הזמן התרבות של המדינית התפתחה יותר והוקמו מדינות חדשות, מפותחות וגדולות יותר.
בסוף האלף ה-1 לפנה"ס ותחילת האלף ה-1 לספירה המדינות המרכזיות אשר נבנו מתוך אזרבייג'ן היו מנּי, סקיף, אטרופאטנה ואלבניה הקווקזית .
מדינות אלה מילאו תפקיד גדול בהתפתחות ההיסטוריה הכלכלית והתרבותית של המדינה ובדרך להקמתה של אומה אחת.
מנּי כפי שנודעה בעברית מקראית שהוקמה בתחילת האלף הראשון לפנה"ס הייתה אומה אשר התפתחה בעבר דרום אזרבייג'ן וצפון מערב איראן של היום, אנשיה הושפעו מהדת האיראנית הזורואסטרית והיו תחת השפעה איראנית זמן רב.
המדינה, שהופיעה לראשונה בימת אורמיה - התפתחה צפונה והשפיעה על האומות הקווקזיות של השפלה האזרבייג'נית.
התרבות של המנּי (לפי אנציקלופדיה איראניקה) מקורה בעם החורים של צפון מסופוטמיה.
המנּי היו אחד ממספר עמים ותרבויות אשר שגשגו בהתפתחותם בעברי רכס הרי זגרוס.
בשנת 616 לפנה"ס מלך ממלכת מדי, הַווָּחְשַׁתְרָא, כבש את מנּי במסגרת התפשטות התרבות הפרסית ברחבי המזרח התיכון שאירעה בתקופתו.
מאוחר יותר הוחלפו המדים בידי הממלכה האחמנית אשר נוסדה בידי כורש.
בתקופה האחמנית נכבשו כלל העמים של עבר הקווקז והגבול של האומה האחמנית הגיע עד לקווקז הגדול.
תחת השלטון האחמני כלל התרבויות של השפלה ועבר אזרבייג'ן הפכו זורואסטריות וניתנו להשפעה פרסית אשר נגעה לנושאי שפה, אוכל, משק בית ואורח חיים כללי.
בעבר הדרומי נוסדה ממלכת אטרופָּטֶנָה, הראשונה להיקרא בפרסית אזרבייג'ן (آذربایجان).
אטרופטנה נוסדה בעת התפרקות ממלכתו של אלכסנדר הגדול, היא גבלה בנהר אראס, מחוז גילאן והים הכספי.
בעבר המרכז והצפון כמו גם דאגסטן של היום, נוסדה במהלך המאה ה-2 לפנה"ס אלבניה הקווקזית, ממלכה אשר מקורה באנשי האודי, קבוצה אתנית שמקורה מדרום לקווקז הגדול.
עקב כיבוש האימפריה הפרסית על ידי אלכסנדר הגדול, התרבות ההלניסטית החלה להשפיע על עבר אטרופטנה ואלבניה הקווקזית לזמן מה אך במהלך המאה ה-2 לפנה"ס ההשפעה הזאת התפרקה עם היחלשות הממלכה הסלאוקית והתרבות האיראנית שבה להשפיע על חיי התושבים באזרבייג'ן.
נוסף על כך, תחת טיגראנס הגדול, ממלכת ארמניה העתיקה הפכה את הממלכות האזרבייג'ניות לבנות חסות שלה לאורך מספר עשורי שנים.
שתי התרבויות, הפרתים והסיקיתים, היו איראנים.
ארמניה ואזרבייג'ן היו במרכז מאבק ההשפעה בין הפרתים והרפובליקה הרומית, מאוחר יותר האימפריה הרומית.
אטרופטנה שימשה כשטח נייטרלי לביצוע שיח בין שליחים רומאים של אוגוסטוס קיסר ושליחים פרתים של פראטס הרביעי למען החזרת הגבול הרומאי-פרתי כפי שהיה לפני התבוסה הרומאית בקרב חרן.
עם עלייתה של האימפריה הסאסאנית תחת ארדשיר הראשון במרד נגד הפרתים במהלך המאה ה-3, השושלת הארסאקית (על שם ארסאקס הראשון), אשר הייתה שליטת האימפריה הפרתית, עברה אל אלבניה הקווקזית והפכה לשושלת האצולה השלטת בה, כעת תחת השפעתם של הסאסאנים עקב היחלשות הסקיתים מצפון.
במהלך המאה ה-3 והלאה, עלייתן של שושלות מונגוליות בערבה האירואסייתית הביאה להגירה של עמים טורקיים מערבה.
עמים אלו עברו מדרום להרי האורל עד אשר הגיעו ממזרח אירופה אל מרכזה, שם נפגשו באימפריה הרומית ושם ביצעו את פלישתם הגדולה הראשונה בתור ההונים.
מאז פלישות ההונים לתוך אירופה במהלך המאה ה-4, שבטים נוודים, רובם טורקים, החלו לפשוט בשכיחות על הממלכות המיושבות של רומא דרך מזרח אירופה ושל פרס דרך צפון הקווקז.
פעולות נוודים אלו הגיעו דרך המעבר הקטן בקווקז הגדול אשר נודע כ"שער אלבניה", בקירוב לחוף הים הכספי, אל תוך צפון האימפריה הסאסאנית ואסיה הקטנה באימפריה הרומית.
הסאסאנים הגיעו להסדר עם האימפריה הרומית המזרחית שהאחרונים יעבירו כספים לסאסאנים אשר בתמורה ישמרו על "שער אלבניה" מפני פשיטות הנוודים, בין עם ינועו נוודים אלה לעברי הרומאים או לעברי הסאסאנים.
האימפריה המוסלמית כבשה במהלך המאה ה-7, זמן קצר לאחר עלייתה, שטחים נרחבים מהאימפריה הרומית המזרחית ואת כל האימפריה הסאסאנית כמו גם הרבה מעבר.
הכיבוש המוסלמי התמשך צפונה אל אלבניה הקווקזית אשר סופחה לגמרי לתוך האומה המוסלמית.
השפעת דת הזורואסטרים נפלה תוך זמן קצר בקרב האוכלוסייה האזורית של אזרבייג'ן, אשר ברובה קיבלה את האסלאם הסוני.
במהלך הכיבוש המוסלמי כלל עמי אזרבייג'ן אוחדו תחת שלטונו של הח'ליפה המוסלמי.
מאוחר יותר, תחת בית עבאס, הגנרל הערבי יזיד בן מזיאד אל-שאיבני הוסדר במהלך המאה ה-8 המאוחרת כמושל אזרבייג'ן.
שושלת מושלים אשר ירשה אותו הקימה במהלך המאה ה-9 את שירבאן-שאה, ממלכה ערבית אשר שלטה על השפלה האזרבייג'נית ושימשה מדינת חסות של הח'ליפות העבאסית.
בשנת 889, כעת בעוד תושבי אזרבייג'ן מוסלמים כמעט לגמרי, נוצרה השושלת הסאג'ית בת מוצא איראני שמקורו בסוגדיה (מקום אבותיו של אן לושאן).
השושלת הסאג'ית התמודדה בהצלחה נגד מרידתו של באבכ ח'ראמדין, זמן קצר לאחר הקמתה ונודעה על פועלה לכבוש את ארמניה הבאגרטית אשר תושביה נותרו נאמנים אל הנצרות ואל הכנסייה האפוסטולית הארמנית.
הסאג'ים התפרקו לאחר מות שליטם ללא יורש בשנת 929, בזמנם בשלטון הם השיגו שלטון עצמאי דה פקטו מהשלטון של הח'ליפה.
השושלות לאחר מכן, אשר עירבו השפעה כורדית והשפעה ערבית ואיראנית כולן היו חלק מן האינטרמצו האיראני, כאשר השושלות האיראניות הגדולות, ובראשם השושלת הבויהית תחת עצ'ד אל-דולה, היו למרכז העולם המוסלמי.
בזמן האינטרמצו האיראני ההגירה הטורקית אל מרכז אסיה הביאה את העמים הטורקיים לפגישה עם המדינות המוסלמיות האיראניות.
השושלת הקרא-ח'אנית הייתה המדינה המוסלמית טורקית הראשונה בהיסטוריה, היא ניתנה תחת החסות וההשפעה של השושלת הע'זנווית עד אשר בתחילת האלף השני הע'זנווים נכבשו בידי השושלת הע'ורית.
פעולה זאת שהעלתה את חמתם של הטורקים הביאה לכיבוש הטורקי של ממלכת פרס ולהקמתה של האימפריה הסלג'וקית.
הסלג'וקים, בהסכמת הח'ליפה העבאסי בבגדאד כבשו את רוב המזרח התיכון במטרה לאחד מחדש את כל העולם המוסלמי תחת דגל אחד.
לאחר שכבשו את עבר הקווקז והביאו את השושלות באזרבייג'ן לסור למרותם, פנו הסלג'וקים לכיבוש האימפריה הביזנטית.
הייתה זאת נקודת ההתחלה, של ההשפעה הטורקית על אזרבייג'ן.
אזרבייג'ן נעה בין השפעות; השפעה איראנית חוזרת תחת האימפריה הח'ווארזמית, אחר כך במהלך המאה ה-13 המוקדמת השפעה ישירה של הממלכה הגאורגית המאוחדת בעוד האחרונה הייתה בשיא התפשטותה ומאוחר יותר, במסגרת הפלישה המונגולית לאזור הים הכספי, האימפריה המונגולית הפכה לראשונה לשלוט גם בצפון הקווקז וגם בעבר הקווקז, בתוכו גם באזרבייג'ן.
השושלת האילח'אנית אשר ירשה את המונגולים התפרקה לאחר המוות השחור ואזרבייג'ן שוב החליפה ידיים בשכיחות.
לאורך זמן זה התרחשה הגירה טורקית ממושכת לעבר השפלה האזרית.
עם התפתחות העם האזרי התפתחה גם השפה האזרית, שהחלה דרכה בהגירה הטורקית המוקדמת במהלך התקופה הסלג'וקית, והוסדרה כשפה המודרנית במהלך המאה ה-17.
לאחר פועל הכיבושים של טימור לנג, שושלת האק קויונלו הפכה לשלטת על אזרבייג'ן והרי הזגרוס, היא נותרה במצב שלטוני יציב זה עד לתחילתה של המאה ה-16 ולעליית כוח אזורי חדש.
ניצחון שאה אסמאעיל הראשון על שושלת האק קויונלו בנחצ'יבאן בעשור האחרון של המאה ה-15 סימנה את עלייתה של האימפריה הספווית אשר שליטיה היו נאמנים לאסלאם שיעי, אותו הסדירו על האוכלוסייה של ממלכת פרס ושל אזרבייג'ן.
מנקודה זאת היו האנשים באזרבייג'ן (ברובם) טורקים ושיעים.
השיעיזציה של איראן ואזרבייג'ן לא באה בקנה אחד עם מדיניות ההתפשטות הסונית של האימפריה העות'מאנית, אשר זמן קצר מאוחר יותר הפאדישאה השלט מעליה ייקח את התואר של ח'ליפה.
עקב זאת הפרסים והטורקים החלו ביריבות ארוכת שנים (המלחמות העות'מאניות–פרסיות) אשר במסגרתם תהיה אזרבייג'ן גם כן בתוך שדה הלחימה.
למרות המלחמות הרבות עם העות'מאנים לא היו האחרונים אשר הביאו לנפילת הספווים אלה האפגנים תחת השושלת ההותכית אשר פלשה לאיראן דרך ח'וראסאן.
המצביא נאדיר שאה ביצע במהלך המאה ה-18 ניסיון למנוע את התפרקותה של הממלכה הפרסית בהקמת השושלת האפשארית, אך במותו לא היה בעל יכולת לרשת אותו והממלכה התפרקה.
אזרבייג'ן מצידה התפרקה לתוך ח'אנויות מפולגות אשר נשמעו כבנות חסות לשושלות הפרסיות או לכוח העולה מצפון של האימפריה הרוסית.
בימיו של פיוטר הגדול החלה דריסת הרגל הרוסית לתוך עבר הקווקז במהלך מלחמת רוסיה–פרס של 1722–1723. ההשפעה הרוסית גברה עם הזמן ובמהלך המאה ה-19 המוקדמת, האומה הפרסית אמנם התאחדה מחדש תחת השושלת הקאג'ארית, אך לא היה בכוחה לעצור את הרוסים.
במהלך מלחמת רוסיה–פרס של 1804–1813 ומלחמת רוסיה–פרס של 1826–1828 כלל עבר הקווקז נלקח לידי רוסיה, אזרבייג'ן התחלקה בין האימפריה הרוסית לשושלת הקאג'ארית והתושבים של אזרבייג'ן הרוסית ניתנו כעת לשלטון האוטוקרטיה הרוסית בראש הכנסייה האורתודוקסית הרוסית.
נוסף על כך האזרים נאלצו לחיות ביחד עם הארמנים והגאורגים כאשר השטחים הרוסים של עבר הקווקז אוחדו למלכות המשנה של הקווקז.
העם האזרי פגש בשינוי מטאורי, ההשפעה הרוסית אירופאית חיברה אותם עם התרבות המערבית, בתי אופרה נפתחו, בתי ספר מודרניים וגימנסיאות חילוניות.
עם הגעת המהפכה התעשייתית אל רוסיה הקיסרית מסילת ברזל הביאה לחיבור השטחים שמדרום לקווקז הגדול עם שאר רוסיה ועם אירופה.
עקב מלחמת העולם הראשונה האימפריה הרוסית התפרקה לתוך סדרת מהפכות אשר הובילו למלחמת האזרחים ברוסיה.
במאי 1918, עקב המהפכות הפנים-רוסיות התפרקה האומה המאוחדת של עבר הקווקז ונוסדו הרפובליקות של אזרבייג'ן, ארמניה וגאורגיה.
ראשית פרצה מלחמה בין ארמניה ואזרבייג'ן אשר רק השיגו עצמאותן על רקע לאומני.
מבין החשובים במדינאים האזרים של אותה העת, פתאלי חאן חויסקי, נרצח בידי מתנקשים ארמנים על מעורבותו ברצח העם הארמני.
הפוליטיקאי הפאן-טורקי והאנטי-ארמני רב ההשפעה, אנוור פאשה ארגן כוחות מתנדבים לתוך צבא האסלאם אשר השתמש בו לכיבוש דרום ארמניה.
נגד הפעילות הקומוניסטית נוסדה באזרבייג'ן מדינה אוטוקרטית - הדיקטטורה המרכז-כספית אשר נתמכה בידי הצבא הלבן.
במהלך השנים כבשו המנשביקים את החוף האזרי דרך לקיחת הכוח בהפיכה עקובה מדם בבאקו.
ניצחון נגד הצבא הלבן אפשר לרפובליקה הסובייטית הפדרטיבית הסוציאליסטית הרוסית לפלוש ולכבוש את עבר הקווקז מחדש, הפעם תחת שלטון סובייטי, אזרבייג'ן תחילה אוחדה בשנית עם עבר הקווקז לתוך הרפובליקה הסובייטית הפדרלית הסוציאליסטית עבר-הקווקז, ומאוחר יותר רעיון איחוד זה התפרק ונוסדה הרפובליקה הסובייטית הסוציאליסטית האזרית, חלק מברית המועצות.
בימי השלטון הסובייטי החוף האזרי התגלה כעשיר בנפט וגז טבעי, דבר אשר השפיע על יוקרתה של הרפובליקה האזרית.
עם היחלשות ברית המועצות במהלך שנות השמונים החלה התפרקותה של המדינה.
במהלך שנת 1991 הכריזה אזרבייג'ן על עצמאותה.
ישירות עם עצמאותה נכנסה אזרבייג'ן לתוך עימות צבאי מלא עם ארמניה על השלטון בחבל נגורנו קרבאך, בעל הרוב הארמני אשר בחלוקת השטחים שביצעו הסובייטים הושם בצד האזרי של הגבול.
סכסוך זה התלקח לתוך מלחמת נגורנו קרבאך ובשנת 1994 הצבא הארמני כבש שטחים רבים מעבר למובלעת המדינית של נגורנו קרבאך אשר דרש לשליטה עליו.
הפסד נגורנו קרבאך לארמניה השפיעה קשות על המדיניות הפנימית של אזרבייג'ן, בשנת 2003 הפך אילהם אלייב, במקורו מהמפלגה הקומוניסטית, לנשיא אזרבייג'ן, תפקיד בו הוא מכהן עד היום.
בשנותיו בכוח אלייב הואשם בממשל סמי-דיקטטורי ואנטי דמוקרטי.
עם הזמן לאורך שנות האלפיים אזרבייג'ן התחמשה בעזרת הסכמי סחר צבאיים עם מדינת ישראל והרפובליקה הטורקית .
בשנת 2020 התכתשות בין הכוחות האזרים-ארמנים ליד הגבול עם הרפובליקה האסלאמית של איראן הביאו למלחמה חדשה בין ארמניה ואזרבייג'ן על נגורנו קרבאך שני הצדדים דחו הסדר ובאוקטובר 2020 יצאו הכוחות האזרים בפלישה מרכזית על דרום נגורנו קרבאך ואיימו לנתק את ארמניה עצמה מנגורנו קרבאך.
המלחמה הסתיימה בניצחון אזרי שהוביל להסכם הפסקת אש שתווך בידי רוסיה.
בינואר 2023, ניתקה את קווי האספקה אל חבל נגורנו קרבאך.
לאורך היסטוריית הפרסום הענפה שלה, חברת מארוול קומיקס הפיקה סיפורי קרוסאובר רבים המשלבים דמויות מסדרות הקומיקס השונות של החברה.
להלן רשימה של אירועי קרוסאובר הכוללים גיבורי-על ודמויות מסדרות שונות.
אירוע - סיפור ראשי שמתחיל ומסתיים עם הסדרה הראשית, בעוד הסיפורים המשניים מסופרים במספר חוברות.
קרוסאובר - הסיפור הראשי מתחיל ומסתיים בחוברת אחת או מספר חוברות, בעוד הסיפורים המשניים מסופרים בחוברת אחת או מספר חוברות.
כמו כן, הסיפור הראשי יכול להתחיל ולהסתיים בתחילתה ובסופה של סדרת החוברות, ולהמשיך במספר מיני-סדרות או חוברות מתמשכות.
סדרה מוגבלת - הסיפור הראשי מתחיל ומסתיים בחוברת אחת בלבד.
וואן-שוט - הסיפור הראשי מתחיל ומסתיים בחוברת אחת או מספר חוברות.
אירועים נרחבים שמתפרסים על פני סדרות הקומיקס השונות
"מלחמות סודיות" היו האירוע הראשון של מארוול בתקופת העידן המודרני של הקומיקס, שבו הושקה סדרה מוגבלת נפרדת ולאחר מכן כל שאר החוברות הקשורות אליה הגיעו בעקבותיה.
לאחר יציאתה, מארוול החלה לקיים אירועי קרוסאובר שנתיים שבהם הושקה מיני-סדרה לאירוע והיא השפיעה על רוב חוברות הקומיקס של מארוול.
אירועתאריךסוגתיאורמלחמות סודיותאירועהישות הקוסמית ביונדר חוטף מספר גיבורי על ונבלים כדי שילחמו אחד נגד השני בכוכב לכת אותו יצר.מלחמות סודיות 2יולי 1985-מרץ 1986הביונדר עושה את דרכו לכדור הארץ במטרה להבין את האנושות, תוך יצירת צורה אנושית לעצמו באותו הזמן.
טרילוגיית האינסוף היא קשת סיפור בשלושה חלקים אודות אבני האינסוף.
חלק שני (מלחמת האינסוף) וחלק שלישי (מסע צלב האינסוף) עוסקים בהשלכות של כפפת האינסוף: יצירת חלקים נפרדים של הגיבור הקוסמי אדם וורלוק - האלה ומאגוס.
אירועתאריךסוגתיאורכפפת האינסוףמאי-דצמבר 1991אירועתאנוס משתמש בכוחן של אבני האינסוף כדי להפוך לישות עליונה.מלחמת האינסוףיוני-נובמבר 1992מאגוס, הצד הרע של אדם וורלוק, יוצר כפילים מרושעים של גיבורי כדור הארץ כדי להשיג כוח אולטימטיבי.מסע צלב האינסוףיוני-נובמבר 1993האלה, הצד הטוב של אדם וורלוק, מגייסת צבא של גיבורים כדי להילחם במלחמת הקודש שלה.
אירועתאריךסוגתיאורבית אםאוגוסט-דצמבר 2005אירועמכשפת השני יוצרת עולם שבו המוטאנטים הם האחראים ובני האדם הם אזרחים סוג ב'.
"עשירית": אירועי "עשירית" מביאים להשלכות "בית אם", שבו מכשפת השני הפשיטה את כוחותיהם של מרבית המוטאנטים ברחבי העולם, כמו גם להוצאתן של השקות מחודשות לקבוצות אקסקליבר החדשה ואקס-פקטור, וכללה כמה מיני-סדרות כמו "בן אם", "דור אם", "יחידת סנטינל א*ח*ד", "בריאה קטלנית" ו"אקס-מן: ה-198".
"האוונג'רס מתפרקים": אירוע קרוסאובר מקדים שמהווה את נקודת ההתחלה לאירועי "בית אם" ולסיפורים מאוחרים יותר עד לסוף העשור הראשון של המאה ה-21. מתברר כי מכשפת השני מאבדת את שפיות דעתה לאחר שאיבדה את ילדיה.
כוחותיה מאפשרים את יצירתם של עיוותי מציאות, ושימוש ממושך בהם גרם לה להאמין שחבורת האוונג'רס לקחה את ילדיה ממנה.
האוונג'רס עוצרים את ונדה ביחד עם דוקטור סטריינג', והיא נלקחת על ידי אביה מגנטו.מלחמת אזרחיםגיבורי-העל מתפלגים כאשר ממשלת ארצות הברית מעבירה את החוק לרישום העל-אנושיים.
"מלחמת אזרחים: היוזמה": כשקפטן אמריקה מת, העולם ממשיך הלאה.
ממשלת ארצות הברית מאשרת יצירת תוכנית גיבורים מאוחדת, שנקראת "יוזמת חמישים המדינות".מאי-אוקטובר 2007לאחר גלותו לחלל בחוברת New Avengers Illuminati One-Shot משנת 2006, הענק הירוק חוזר לכדור הארץ כדי לנקום באחראים.
"מלחמת-העולם הענק הירוק: אחרי הריסוק": האירועים בעקבות מלחמת עולם הענק הירוק.פלישה סודיתאפריל-דצמבר 2008שרידיה של אימפריית הסקרול פלשה במהלך השנים אל כדור הארץ, והמהלך שלהם לקח את העולם לעצמם נכנס לשלביו האחרונים.
האוונג'רס החדשים, האוונג'רס העוצמתיים והת'נדרבולטס חייבים להתאחד כדי לעצור אותם.
"שלטון אפל": לאחר שהרג את מלכת הסקרול, נורמן אוסבורן זוכה לשבחים כגיבור עקב עצירת הפלישה, וניתנת לו השליטה על ארגון H.A.M.M.E.R החתרני.
הוא גם יוצר קבוצת גיבורים משלו, האוונג'רס האפלים.
אירועתאריךסוגתיאורמצורינואר-מאי 2010אירועבעקבות אירועי "פלישה סודית", נורמן אוסבורן פולש לאסגארד.
"עידן הגיבורים": אוסבורן מודח מתפקידו.הפחד עצמואפריל-נובמבר 2011אל הפחד האסגארדי זורע פחד וספק בקרב גיבורי-העל של מארוול ומשתמש בו כנגדם.
"גיבורים מנופצים": אירוע זה מראה את הדרך שבה גיבורי-על רבים ממשיכים את חייהם ונלחמים באיומים חדשים זמן קצר לאחר התקפת הנחש והראוי שלו, כמו גם כיצד מעשיהם באותו רגע משפיעים עליהם כעת.מרץ-אוקטובר 2012כפי שתואר במיני-סדרה המקדימה "אוונג'רס: סנקציות אקס", קייבל חוזר ליקום מארוול הראשי.
נובה מתריע בפני גיבורי הארץ על בואו של כוח הפניקס לכדור הארץ.
האוונג'רס מאמינים שהישות הקוסמית העוצמתית תשמיד את האנושות, אך האקס-מן מאמינים שהיא תשחזר את גזע המוטאנטים לקדמותו בעקבות אירועי "בית אם".
מלחמה פורצת בין שתי הקבוצות על גורלה של משיחת המוטאנטים הופ סאמרס וגזע המוטאנטים כולו.
בשיאו של הסיפור, פרופסור אקס נהרג.
"מארוול עכשיו!": מספר השקות חוזרות עוקבות אחר סיפור "האוונג'רס נגד האקס-מן", כשכל אחת מהן סומנה תחת המיתוג מחדש "מארוול עכשיו!".אינסופיותאוגוסט-נובמבר 2013 כשהאוונג'רס נמצאים בחלל כדי להילחם בגזע הבנאים, תאנוס מתקיף את כדור הארץ שנותר פגיע וללא מגניו.
"מארוול עכשיו החדשה!": מיתוג מחדש של כותרי מארוול, ביניהם "האוונג'רס המופלאים" ואקס-מן החדשים".הציראוקטובר-דצמבר 2014בעקבות אירועי "האוונג'רס המופלאים", הגולגולת האדומה משתמש בכוחותיו של הטלפת החזק בעולם כדי לשדר שנאה כלל-עולמית.מלחמות סודיותמאי 2015-ינואר 2016קדמה לאירוע זה הסיפור הזמן אוזל, הן בחוברות האוונג'רס והן באוונג'רס החדשים.
סדרה של התנגשויות בין יקום מארוול לבין יקום אולטימייט מארוול משמידות את שני היקומים.
חלקים משני היקומים (הנקראים מרחבים) משולבים עם יקומים אחרים לאחר התנגשות ויוצרים את "עולם הקרב", שבו אירועי מארוול רבים מהעבר נערכים מחדש.
גיבורי מארוול חלוקים בדעותיהם כיצד להשתמש בכוח זה: פלג בראשותה של קפטן מארוול מבקש ליצור פרופילאות מוקדמת לפשעים שטרם התרחשו, לעומת הפלג של איירון מן שמאמין שהעונש אינו יכול להגיע לפני הפשע.
"מארוול עכשיו 2.0": בעקבות מלחמת האזרחים השנייה, יקום מארוול מאוכלס כעת בגיבורים, נבלים וקבוצות חדשים.
צוותים יצירתיים מהמפורסמים בחברת מארוול מספקים מבט חדש ומרענן על הדמויות הטובות ביותר שאי פעם נוצרו.לאחר האירוע "מותו של אקס" ופיזור ערפילי הטריגן בכל אטמוספירת כדור הארץ, המתחים בין המוטאנטים והבלתי אנושיים מגיעים לשיא של כל הזמנים ושני המינים נלחמים על הישרדותם.
עקב מניפולציות של הגולגולת האדומה, קפטן אמריקה מתגלה כסוכן חרש של ארגון הידרה, ומשתמש באמון ובכבוד שרכש לאורך השנים כדי להנחיל את האידאולוגיה של הידרה על יקום מארוול.
על גיבורי-העל של מארוול להתאחד ולהתמודד נגד אחד מהאתגרים הגדולים ביותר שאי פעם ניצבו בפניהם.
לסיפור זה קדמה המיני-סדרה Steve Rogers: Captain America, שבה מתוארת ההיסטוריה החדשה של רוג'רס כסוכן הידרה.
"דורות": עשר מהדורות מוגבלות המתרחשות במהלכו של סיפור "אימפריה סודית" ומתארות את סיפור מקורן של הדמויות המרכזיות ביקום מארוול.
"מורשת מארוול": בניגוד להרצות קודמות שהתרכזו בצוותים חדשים וצעירים, הרצה זו מתמקדת בגיבורים המרכזיים של יקום מארוול, וחוברות הקומיקס חוזרות למספור המקורי שלהן.מלחמת הממלכותאפריל-יולי 2019תור וגיבורי יקום מארוול חייבים להתאחד כדי לעצור את האלף האפל והמעוות מלקית' הארור וצבאותיו המרושעים מלכבוש את כדור הארץ מכל רחבי עשר הממלכות.
בין אם זה הדור הקלאסי או החדש, כל גיבור יצטרך להילחם כדי להציל הכל גם אם חלק מהם יצטרכו לשלם את המחיר האולטימטיבי.
אירועתאריךסוגתיאוראימפריה2020אירועחזרתו של המשיח השמימי לאזור הכחול של הירח פותחת פרק חדש במלחמת קרי-סקרול, רק שהפעם זוהי ברית בין הקרי לבין הסקרול שמכוונת ישירות לכדור הארץ.
כשהאיום הנורא הזה מהכוכבים מתקרב יותר ויותר, רק גיבורי כדור הארץ עומדים בדרכם.מלך בשחורההמשך של "קטל אבסולוטי".
יוצר הסימביוטים נול מגיע לכדור הארץ עם עדר של סימביוטים.
כשהם עדיין מתאוששים מאירועי "אימפריה", האוונג'רס, ארבעת המופלאים, ונום וגיבורי מארוול האחרים משלבים כוחות כדי להתנגד לצבא החייזרים.2021וילסון פיסק עבר מקינגפין לראשות העיר הגדולה ביותר באמריקה והוא הולך להנחית את מלוא כוחו הפוליטי והקרימינלי על גיבורי-העל שניו יורק משמשת להם בית.
האיש שהטיל חורבן על חייו של דרדוויל שם את עינו על ארבעת המופלאים, איירון מן, קפטן אמריקה, ספיידרמן, ג'סיקה ג'ונס, לוק קייג' ועוד.
החוברת All-Winners Squad #19 מיולי 1946 הציגה את הקבוצה הראשונה, שכללה את קפטן אמריקה, את הסיידקיק הצעיר שלו באקי, הלפיד האנושי המקורי ושותפו טורו, האצן רוברט פרנק שהיה ידוע בכינוי וויזר וכן מיס אמריקה מדלין ג'ויס.
אירועתאריךסוגתיאורמאי-אוקטובר 1965קרוסאוברבסיפור שהחל בחוברת דרדוויל מספר 7 (פברואר 1965), מצביא המלחמה קראנג מתכנן הפיכה על אטלנטיס בהיעדרו של נאמור ולאחר שהפיל את שלטונו.
פורסם בחוברת השנתית השלישית של ארבעת המופלאים.
זו הפעם הראשונה שכמעט כל דמויות העל ביקום מארוול באותה תקופה נאספו לספר אחד.
הטרילוגיה של גלקטוסקשת סיפורקשת הסיפור בישרה על בואו של גלקטוס, כאשר ארבעת המופלאים צריכים לעצור אותו, אחרת יהפוך לטורף העולם.
בחוברת האחרונה, ראש הביצה הורג את אחיו של קלינט ברטון, בארני ברטון.הקמת הדפנדרס1969-1970בסיפור קרוסאובר שהחל לפני הקמת הקבוצה בחוברות של דוקטור סטריינג', הסאב-מרינר והענק הירוק, כולם בכתיבתו של רוי תומאס, דוקטור סטריינג' חובר לסאב-מרינר ולענק הירוק כדי לעצור את פלישתם של שדים בין-ממדיים בסגנון ה.פ.
לאבקרפט הידועים בשם "האלמתים" והמנהיג שלהם, "חסר-שם".
בסיפור זה מופיעה דמותה של ברברה נוריס, שתהפוך ברבות הימים למארחה של ולקיריה.
בקשת הסיפור השנייה, המתרחשת בחוברות Sub-Mariner #34-35 (פברואר-מרץ 1971), נאמור מגייס את עזרתם של הגולש הכסוף ושל הענק הירוק כדי לעצור ניסוי בעל פוטנציאל הרסני של מזג האוויר, אך הם משחררים בטעות אומה משלטונו של עריץ ומתמודדים מול קבוצת האוונג'רס תחת השם "שלושת הטיטנים".
בהמשך, קבוצת הדפנדרס מופיעה לראשונה בחוברת Marvel Feature #1 מדצמבר 1971.
אירועתאריךסוגתיאוראוגוסט 1971-פברואר 1972קרוסאוברהאנדרואיד MK-9 מגיע לזמן ההווה מעתיד שבו כדור הארץ הושמד בידי אסון בלתי ידוע ומתוך מטרה למנוע מעתיד זה להתרחש.
האנדרואיד מציג את עצמו כמר קליין ומשחד את פוגי נלסון לטובת משרת עוזר התובע המחוזי.
בהמשך, הוא שוכר את שירותיהם של אדם-שור והינשוף כדי להביס את דרדוויל, ניסה להכתים את שמו של המולטי-מיליונר טוני סטארק, והתחיל להשתמש בכפילים אנדרואידים של נבלי-על כדוגמת העקרב ומיסטר הייד.
בסיפור זה השתתפה גם האלמנה השחורה.מלחמתו של תאנוססיפור קרוסאובר שהופיע בחוברות איירון מן וקפטן מארוול.
תאנוס מבצע את המתקפה הראשונה שלו על גיבורי כדור הארץ, ובעיקר קפטן מאר-וול, שמנסה לסכל את מזימתו של הטיטאן המטורף להשיג עליונות באמצעות הקוביה הקוסמית.
בסיפור משתתפים גם האוונג'רס, ריק ג'ונס, הדבר, דראקס המשמיד, מונדרגון, סופר סקרול (המתחזה לרונאן המאשים, הענק הירוק, הסאב-מרינר וקפטן מארוול).
גזעי הסקרול, הקרי, הנצחיים, השמימיים והטיטנים מוזכרים בפלשבק.הם שמחזיקים בכוחיולי 1974-אוגוסט 1979סיפור קרוסאובר בחוברות מארוול טים-אפ והענק הירוק.
רומולוס אוגוסטולוס, אחרון הקיסרים האלמותי של האימפריה הרומית אשר היה ידוע כטיראנוס שומר הלהבה, בוגד במשרתיו הקרויים "הם המחזיקים בכוח", ומשתמש בלהבה המקודשת של החיים בעזרתו של הנסיך ריי כדי להשתלט על העולם ולזכות בחיי-נצח.
בסיפור משתתפים גם ג'וני סטורם, גוסט ריידר וספיידרמן.מלחמתו הפרטית של דוקטור דוםמאי-נובמבר 1976דוקטור דום מגייס את האוונג'רס במלחמתו עם מצביא המלחמה אטומה.
בסיפור משתתפים גם חיה, וונדר מן, הלקאט ומונדרגון.תאגיד1979-1977בחוברות רבות בסוף שנות ה-70 ביקום מארוול אוזכר קיומו של "התאגיד", ארגון פלילי ופוליטי כלל ארצי שהשתמש בסחיטה, חטיפה, רצח, מכירות סמים וטרור כדי להשיג כסף וכוח.
החוברות בהן אוזכר היו בהשתתפות הגיבורים איירון פיסט, שאנג-צ'י והטיגריס הלבן, איש המכונה, הדבר וג'ק הלבבות, טורפדו, הענק הירוק, קפטן אמריקה פלקון ואיש מארוול/קוואזר, וכשניים-שלושה עשורים לאחר מכן בהשתתפות לוק קייג' וקבוצת גיבורים להשכרה.
אירועתאריךסוגתיאורתחרות האלופים של מארווליוני-אוגוסט 1982סדרה מוגבלתביוני 1982, מארוול קומיקס פרסמה את המיני-סדרה הראשונה שלה, "תחרות האלופים".
זקן היקום גראנדמאסטר עורך תחרות מול המוות כדי להשיב לחיים את האספן, שנהרג על ידי הישות הקוסמית קורבאק.
הוא מחליט להשתמש בגיבורי העל שבכדור הארץ כרגלים בתחרות, בה הם המתחרים על פרס שיכריע אם האספן יחיה או יישאר מת.
כל גיליון הציג פרטים ביוגרפיים על הדמויות העיקריות - פרטים אשר הוצגו מאוחר יותר במדריך אשר פורסם על ידי החברה, The Official Handbook of Marvel.
בשנת 1999 יצאה מיני סדרה בעלת אותו שם, אם כי עלילתה אינה קשורה לקודמתה.
בשנת 2016 יצאה סדרה חדשה המבוססת באופן חלקי על משחק המובייל "תחרות האלופים", בה האספן מתחרה במאסטרו והזכייה היא בשליטה על כדור הארץ והישארות בחיים.ארון החורפים העתיקיםאוגוסט-דצמבר 1984קשת סיפורארון החורפים העתיקים הוצג לראשונה בחדר האוצרות של אודין בחוברת מספר 346 של תור (מאי 1984).
הארון עצמו מכיל את הפימבולווינטר של יימיר, וענק האש סירטיר שחרר את כוחו ההרסני כאשר פלש לכדור הארץ, פתח אותו וגרם לשחרורן של סופות שלג איומות על פני הארץ מתוך מטרה סופית להביס את תור.
מלכת החלומות רוצה לעזוב את מימד הכלא שלה ולהיכנס לממלכת האדם - אחת מני רבים בהם היא רוצה לשלוט.סאגת כתר הנחש והמתקפה על אטלנטיסאפריל-יולי 1989קרוסאוברכשהדינוזאורים הגיעו, סט התחיל ליזון מאנרגיות החיים שלהם בעוד הם קרעו זה את זה לגזרים.
גאיה החליטה לתת לדינוזאורים למות כדי שיונקים - היצורים בעלי הפוטנציאל הגדול ביותר - יוכלו לחיות.
ממישור הממדים האחר שלו, סט עודד את הדינוזאורים לתקוף בכוונה את היונקים עד שהוא מיזג כמה מהם יחד כדי ללבוש צורה פיזית פעם נוספת על פני כדור הארץ.
חבר קבוצת הסטיות בשם גאור חסר הגוף מפתה את הגולש הכסוף לשחזר את צורתו הפיזית על ידי חטיפת הגלשן של הגולש.
לאחר קרב קצר, גאור בורח לכדור הארץ, שם הוא משכנע את שליטת למוריה, ליירה, ליצור ברית כדי לזמן את סט חזרה לכדור הארץ.אינפרנוסדרת סיפוריםשדים מלימבו פולשים לכדור הארץ, שזומנו על ידי מדלין פריור.
מתן פתרון לחוברות אקס-מן ותיקות: גורלה של מג'יק (איליאנה רספוטין) והגילויים של מדלין פריור כשיבוט של ג'ין גריי.מעשי נקמהדצמבר 1989-פברואר 1990לוקי מאחד את דוקטור דום, מגנטו, קינגפין, מנדרין, המכשף והגולגולת האדומה במזימה להשתמש באויבים פחותים כדי להביס את גיבורי העל שאינם האויבים הרגילים שלהם.
אירועתאריךסוגתיאורהחיפוש אחר המגןיוני-נובמבר 1990קשת סיפורהקבוצה המקורית של שומרי הגלקסיה מצטרפת לקבוצת הכוח במסע חיפוש אחר המגן האבוד של קפטן אמריקה, וזאת בעקבות רמז בספר הנבואי של אנטג.מלכי הכאביוני 1991קרוסאוברסופר בחוברות השנתיות של המוטאנטים החדשים, הלוחמים החדשים, אקס-מן ואקס פקטור.
קבוצות אקס פורס והלוחמים החדשים מאחדות כוחות כדי לעצור את ארגון הטרור A.I.M ואת תאגיד ג'נטק מהקמתו לתחייה של המוטאנט רב-העוצמה פרוטאוס בעל הכוחות לשינוי המציאות.שובם של המגיניםיולי 1992סופר בחוברות השנתיות של הענק הירוק, נאמור, הגולש הכסוף ודוקטור סטריינג'.
צוות גיבורי-העל המקורי שאינו קבוצה מתאחד מחדש כדי לעצור נבל בשם "הפראי".ידו של איש מתאוגוסט-אוקטובר 1992קרוסאובר שסופר בחוברות דרדוויל, המעניש ונווד.
הגיבורים החזקים ביותר של הארץ (האוונג'רס, ארבעת המופלאים והאקס-מן) משלבים כוחות כדי להדוף את הפלישה וללחום חזרה נגד מיס-טק.
מטרתו היא בתחילה זהה לזו של מגנטו - להציל את המוטאנטים ולתת להם את השליטה על כדור הארץ, אולם לאחר שנודע לו העתיד לבוא אם המוטאנטים ישלטו (עידן אפוקליפס), הוא מחליט להשמיד את שני הגזעים - בני האדם והמוטאנטים.
"גיבורים נולדים מחדש": בעקבות מותם לכאורה של האוונג'רס, ארבעת המופלאים ודוקטור דום במלחמה נגד אונסלוט, גיבורי העל נולדו מחדש באירוע הקרוסאובר בן 13 חלקים משנים 1996–1997, כאשר למעשה הועברו ליקום כיס בידי פרנקלין ריצ'רדס, בנם של ריד ריצ'רדס וסוזן סטורם.
ממעמקי החלל מגיעה קבוצה של משכיני שלום בין-גלקטיים לכדור הארץ ומחפשת אחר האלוף החזק ביותר שלו.
הקבוצה מציעה פרס למנצח, והוא התגשמות כל משאלותיו, אך לאורך הדרך עולה השאלה מהו טיבם של אותם משכיני שלום, והאם כוונתם היא לא למטרות שלום.
בסיפור משתתפים גיבורים כמו וולברין, ספיידרמן, הדבר, רוג, תור, הענק הירוק ואסופת לוחמים מקבוצות האוונג'רס, ארבעת המופלאים והאקס-מן.
אירועתאריךסוגתיאוראבטחה מקסימליתאירועקהילת החייזרים מרחבי החלל מאסה מהתערבותו של כדור הארץ בעניינים בין-גלקטיים.
היא מטילה סגר על מערכת הכוכבים סול והופכת את כדור הארץ לכלא עבור הפושעים הרעים ביותר ביקום.תהומות האינסוףאוגוסט-אוקטובר 2002מהדורה מוגבלתשיבוטים חלקיים של תאנוס מנסים להשמיד את היקום.הסוף2002-2007, 2009-2010, 2020מיני-סדרה של מהדורות מוגבלות"הסוף" היא סדרה של סדרות קומיקס המתארות פרשנויות שונות לסופו של יקום מארוול.
האקס-מן מאחדים כוחות עם הפנתר השחור כדי לחקור את העניין.קפטן יוניברסינואר 2006חמישה גיבורי מארוול נבחרים על ידי כוח האניגמה כדי להפוך לקפטן יוניברס.השמדהמאי 2006-מרץ 2007אירועהגולש הכסוף, סופר סקרול, נובה ורונאן המאשים מתמודדים עם גל ההשמדה בראשות אויבם של ארבעת המופלאים, אניהילוס מהאזור השלילי.
נורמן אוסבורן הכין רשימה של דברים שיש לעשות, והוא מתכנן להרוג או לנטרל גיבורים המהווים איומים על כוחו הפוליטי.ממלכת המלכיםנובמבר 2009-מרץ 2010קרוסאוברההמשך ל"מלחמת המלכים".
כאשר חזיז שחור ווולקן נהרגו ככל הנראה בפיצוץ אדיר במהלך מלחמת המלכים, התפרצות האנרגיה הגדולה קרעה חור ענק במרחב הזמן, ויצרה את מה שמכונה כיום "הקרע".נפילת הענקיםדצמבר 2009-מאי 2010אירועהמוחות החכמים ביותר ביקום מארוול נלכדים בידי קבוצה שידועה בשם אינטליג'נסיה - אוסף של כמה מנבלי העל החכמים ביותר בקאנון של מארוול.
אירועתאריךסוגתיאורמלחמת-עולם הענקיםאפריל-אוגוסט 2010קרוסאוברההמשך ל"נפילת הענקים".
התוכנית של אינטליג'נסיה יוצאת לפועל, ובנוסף נחשפת זהותם של הענק האדום והענקית האדומה.הציווי של תאנוסמאי 2010-ינואר 2011ההמשך לממלכת המלכים.דרדוויל: ארץ הצליולי-דצמבר 2010אירועמקדש שמשמש כבית כלא נבנה על חורבות בניין מהלס קיצ'ן, שנהרס יחד עם אינספור חיים על ידי בולזאיי במהלך אירועי "שלטון אפל".
מאט מורדוק חוזר אל הלס קיצ'ן מיפן ומבקש לנצל את ארגון היד ככוח לצדק.
עם זאת, מורדוק אינו אותו אדם יותר כשהיה.עונשיולי-ספטמבר 2010קרוסאוברהמעניש, שהפך לאימתני יותר מתמיד, מבקש לנקום בדאקן אחרי אירועי "שלטון אפל".מלחמת הכאוסאוקטובר-דצמבר 2010אירועמלך הכאוס אמאצו מיקאבושי, ההתגלמות החיה של הריק מהימים שלפני תחילת הזמן והחלל, בחר להשמיד את כל המציאות ולהחזיר את יקום מארוול בחזרה למצב של אפלה קדמונית.
הוא פותח במתקפה מסיבית על כדור הארץ כדי למחוק את כל הקיום עם צבא של אלפי ישויות חייזריות מאחוריו.
למיני-סדרה קדם הסיפור "שלושה חודשים עד למוות".המערבולת השחורהפברואר-אפריל 2015קרוסאוברסטאר לורד וקיטי פרייד גנבו את המערבולת השחורה העתיקה, שמציעה כוח קוסמי לכל מי שמציץ פנימה.
הקיסר המודח ג'סון של אימפריית ספרטקס (ואביו של פיטר) חושק בה, וכך גם ת'אן, בנו של תאנוס.
האם המראה האפלה הזו יכולה לספק לת'אן את מורשתו המלאה של הטיטאן המטורף?
כדי לשמור על הפרס שלהם מפני איומים מתגברים, פיטר וקיטי יצטרכו את כל בני בריתם - כולל קפטן מארוול, נובה והאקס-מן המקוריים מזמן העבר.מפלצות משוחררותינואר-מרץ 2017אירועבהמות מפלצתיות מאיימות להרוס כל פינה ביקום מארוול בזמן שהאוונג'רס, האלופים, שומרי הגלקסיה, האקס-מן והבלתי אנושיים מנסים למנוע את הפלישה המפלצתית הזו.
קו העלילה יהיה עצמאי בסדרה של חמש מהדורות מוגבלות, אך מספר כותרים חודשיים יתחברו אליו כאשר כל גיליון יקבל את המוספית MU.
המצורפת בדומה למה שנעשה במהלך "עידן אולטרון" ו"בלתי אנושיות".יוני-אוגוסט 2017קרוסאוברלמנהל המסתורי של פרויקט נשק אקס יש משימה מאוד ספציפית והיא מערבת את הענק הירוק.
אמדאוס צ'ו חובר לצוות בראשות לוגאן הזקן כדי להילחם בגלגול החדש של פרויקט "נשק אקס" שמשמיד מוטאנטים.
האירוע התחיל עם החוברת Weapons of Mutant Destruction: Alpha והמשיך בחוברות Totally Awesome Hulk ו-Weapon X.נדון לגיהנוםפברואר-אפריל 2018אירועהמשך של "אימפריה סודית", דוקטור סטריינג' משתמש בקסם שלו כדי לשחזר את החיים שאבדו במהלך המתקפה של הידרה על לאס וגאס, אבל זה מושך את תשומת הלב של מפיסטו ושדים אחרים.
בעוד שהסיפור הראשי מתרחש בסדרה מוגבלת בת ארבעה חלקים, החוברות סקרלט ספיידר, דוקטור סטריינג', איירון פיסט וג'וני בלייז: גוסט ריידר יתחברו לקו העלילה.ספירה אינסופית לאחורמרץ-יולי 2018הסיפור מתאר כיצד אולטרון/האנק פים מאתרים את אבני האינסוף שנוצרו מחדש כשהמולטי-יקום חזר לקדמותו.
המשך ב"מלחמות האינסוף".מלחמות האינסוףאוגוסט-דצמבר 2018בעקבות "ספירה אינסופית לאחור", החיפוש אחר אבני האינסוף מוביל לטירוף קוסמי כמו שלא היה מעולם.
אויבת חדשה בשם רקוויאם מחפשת אחר אבני האינסוף ואף אחד לא מוכן לזהותה האמיתית.
"עיוותים אינסופיים": מתחיל מהחוברת השלישית של מלחמות האינסוף.
אירועתאריךסוגתיאוראיירון מן 2020ינואר-אוגוסט 2020אירועמספר רובוטים שהשיגו חיים תבונתיים מבקשים זכויות משלהם, אך אף אדם אינו מעוניין בכך, ובמיוחד ארנו סטארק.
אולם, כאשר "סימן אחד" - הבינה מלאכותית של טוני סטארק בגוף מלאכותי - מחליט להכריז על מהפכה, הדבר מוביל למלחמה בין רובוטים לבני אדם.גורלות אינסופייםיוני-ספטמבר 2021קרוסאוברבסדרה של חוברות שנתיות, גיבורי מארוול מונעים מאבני האינסוף ליפול לידיים הלא נכונות.
"השלל האינסופי": סיומו של הסיפור בקשת סיפור בחוברות החתולה השחורה.ארצות הברית של קפטן אמריקהיוני-אוקטובר 2021סדרה מוגבלתסטיב רוג'רס וסאם וילסון יוצאים למצוא את הגנב שגנב את מגנו של קפטן אמריקה ולהגן על רשת הקפטנים.מאי-יוני 2021אירועמשהו מוזר קרה ליקום מארוול, והעולם אינו מכיר כלל בקיומם של האוונג'רס.
גיבורים ונבלים משולבים כעת יחדיו והעולם הוא תחת הגנתה של יחידת-העל של אמריקה.
למשך עידנים, הדארקהולד האמיתי נותר חבוי עד אשר נחשף בידי דוקטור דום ו-ויקטוריוס מסימקריה.
אירועתאריךסוגתיאורמלחמת קרי-סקרוליוני 1971-מרץ 1972קרוסאוברכדור הארץ לכוד באמצעה של מלחמה בין גזע הקרי לבין גזע הסקרול החוצניים.
בסיפור הקרוסאובר משתתפים קפטן מארוול וקבוצות האוונג'רס, ארבעת המופלאים והבלתי אנושיים.מזימה משותפת של לוקי ודורמאמו מצריכה את התערבותם של גיבורי הארץ.סאגת קורבאקינואר-נובמבר 1978האוונג'רס ושומרי הגלקסיה נאלצים להתמודד עם האיום של קורבאק.